**บันทึกการประชุมสภาเทศบาลตำบลห้วยทราย**

สมัยสามัญ สมัยที่ 3 (ครั้งที่ 3) ประจำปี พ.ศ. ๒๕๕9

วันจันทร์ ที่ 19 กันยายน ๒๕๕9 ตั้งแต่ เวลา 10.00 น.

ณ ห้องประชุมสภาเทศบาลตำบลห้วยทราย ตำบลห้วยทราย อำเภอสันกำแพง จังหวัดเชียงใหม่

…………………………………………………………………………………………………………………………………………………………

**รายชื่อผู้มาประชุม**

|  |  |  |
| --- | --- | --- |
| **ลำดับที่** | **ชื่อ- สกุล** | **ตำแหน่ง** |
| **สมาชิกสภาเทศบาลตำบลห้วยทราย** | | |
| ๑ | นายขยัน เป็งเฟย | ประธานสภาเทศบาลตำบลห้วยทราย |
| ๒ | นายศรีธร บุญจันต๊ะ | รองประธานสภา |
| ๓ | นายประชัน ทาอินทร์ | เลขานุการสภาฯ |
| 4 | นายชลอ อุปคำ | ส.ท. เขต.1 |
| 5 | นายสม ทาเกิด | ส.ท. เขต.1 |
| 6 | นายเดช บุญทวี | ส.ท. เขต.1 |
| 7 | นายชลธีศักดิ์ กวีชาญวิเชียร | ส.ท. เขต.1 |
| 8 | นายประเวท จินาจันทร์ | ส.ท. เขต.2 |
| 9 | นายเสาร์คำ นันตาล | ส.ท. เขต.2 |
| 10 | นายถาวร จินานาง | ส.ท. เขต.2 |
| 11 | นายสายเพชร ทาโปปิน | ส.ท. เขต.2 |
| 12 | นายเอนก อินมุตโต | ส.ท. เขต.2 |
| **ผู้เข้าร่วมการประชุม** | | |
| **คณะผู้บริหารเทศบาลตำบลห้วยทราย** | | |
| 1 | นายวัยศักดิ์ ใจเทพ | นายกเทศมนตรี |
| 2 | นายชาคริต ธิสา | รองนายกเทศมนตรี |
| 3 | นายสมพงษ์ กีไสย | รองนายกเทศมนตรี |
| 4 | นาอุทัย ชัยบุญเรือง | ที่ปรึกษานายกเทศมนตรี |
| 5 | นายสุวัฒน์ อรินแก้ว | เลขานุการนายกเทศมนตรี |
| **พนักงานเจ้าหน้าที่** | | |
| 1 | นายจีรพงค์ เต็มจิตร์ | ปลัดเทศบาลตำบลห้วยทราย |
| 2 | นางดรุณี แก้วโพธา | ผู้อำนวยการกองคลัง |
| 3 | นายถนอม ปัญโญ | ผู้อำนวยการกองช่าง |
| 4 | นายวาสน์ ถาปินตา | ผู้อำนวยการกองการศึกษา |
| 5 | นางสาวจีรญาดา สุขรัตน์ | นักวิเคราะห์นโยบายและแผน |
| 6 | นายนเรศ โนชัย | นักป้องกันและบรรเทาสาธารณภัย |
| 7 | นายกิติศักดิ์ สุวรรณพันธุ์โสภา | นิติกร |
| 8 | นางสาวนีรนุช วุฒิเอ้ย | ผู้ช่วยนักทรัพยากรบุคคล |

**จำนวนผู้มาประชุม 12 คน จำนวนผู้เข้าร่วมการประชุม 13 คน**

-2-

เปิดประชุม เวลา 09.30 น.

-เมื่อสมาชิกสภาเทศบาลตำบลห้วยทราย คณะผู้บริหาร และพนักงานเจ้าหน้าที่พร้อมแล้ว นายขยัน เป็งเฟย ประธานสภาเทศบาลตำบลห้วยทราย ดำเนินการประชุมตามระเบียบวาระ การประชุมสภาฯสมัยสามัญ สมัยที่ 3 (ครั้งที่ 3) ประจำปี พ.ศ.2559 วันจันทร์ ที่ 19 กันยายน พ.ศ.2559 ดังต่อไปนี้

ระเบียบวาระที่ 1 เรื่องที่ประธานจะแจ้งต่อที่ประชุม

-ไม่มี-

ระเบียบวาระที่ 2 รับรองรายงานการประชุม

นายขยัน เป็งเฟย 2.1 รายงานการประชุมสภาสมัยสามัญ สมัยที่ 3 (ครั้งที่ 2) เมื่อวันอังคาร

ประธานสภาฯ ที่ 6 กันยายน พ.ศ.2559 ซึ่งคณะกรรมการตรวจรายงานการประชุมฯได้ประชุมเมื่อวันที่ 8 กันยายน 2559 ที่ผ่านมาแล้วครับ เชิญสมาชิกสภาฯทุกท่านพิจารณา / มีสมาชิกท่านใดต้องการแก้ไขหรือไม่ครับ เมื่อไม่มีสมาชิกสภาฯ ท่านใดแก้ไข ถือว่าสภาฯแห่งนี้รับรองรายงานการประชุมครับ

ระเบียบวาระที่ 3 กระทู้ถาม

3.1.การแพร่ระบาดของเพลี้ยในนาข้าวพื้นที่ตำบลห้วยทราย

นายขยัน เป็งเฟย ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

(ประธานสภาฯ) (แก้ไขถึงฉบับที่ 2 พ.ศ.2554) ข้อ ๘๙ กระทู้ถามแต่ละกระทู้นั้น ให้ผู้ตั้งกระทู้ถามตั้งคำถามและซักถามได้แต่เพียงผู้เดียว / เชิญ สท.เดช บุญทวี เจ้าของกระทู้ครับ

นายเดช บุญทวี เรียนประธานสภาฯ กระผมขอเรียนถามท่านนายกเทศมนตรีเนื่องจากในขณะนี้

(สท.เขต 1) ตำบลห้วยทราย ประสบปัญหาเพลี้ยระบาดในนาข้าวทุกหมู่บ้าน โดยเฉพาะหมู่ที่ 3 ซึ่งผู้ใหญ่บ้านหมู่ที่ 3 ก็ได้ยื่นคำร้องมายังเทศบาลแล้ว กระผมจึงขอให้ฝ่ายบริหารช่วยเหลือความเดือดร้อนจากเพลี้ยในนาข้าวของเกษตรกรด้วยครับ

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ เรียนประธานสภาฯ เรื่องการแพร่ระบาดของเพลี้ยในนาข้าวนั้น ทางเทศบาลได้ให้

(นายกเทศมนตรี) ความช่วยเหลือทุกปี ซึ่งการจะช่วยเหลือได้นั้น จะต้องมาจากความเห็นของทางเกษตรอำเภอก่อน ซึ่งจะต้องมีการเก็บรวบรวมข้อมูล และภาพถ่ายเพื่อประกอบยื่นต่อเกษตรอำเภอ และทางเกษตรอำเภอก็จะลงพื้นที่สำรวจ พิจารณาว่ามีการระบาดของเพลี้ยจริงหรือไม่ และมีเหตุอันสมควรเปิดให้มีการช่วยเหลือภาคประชาชนหรือไม่ เมื่อทางเกษตรอำเภอมีความเห็นว่าสมควรที่จะได้รับการช่วยเหลือ เทศบาลก็จะดำเนินการช่วยเหลือทันที ครับ

นายขยัน เป็งเฟย เชิญ สท.เดช บุญทวี ครับ

(ประธานสภาฯ)

/นายเดช บุญ...

-3-

นายเดช บุญทวี กระผมมีความเห็นว่าหากส่งเรื่องไปทางเกษตรอำเภอคาดว่าจะใช้เวลาหลายวัน

(สท.เขต 1) เกรงว่าจะไม่ทันต่อการควบคุม ทำให้เพลี้ยระบาดและสร้างความเสียหายเพิ่มอีกครับ

นายขยัน เป็งเฟย เชิญฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ กระผมมีข้อชี้แนะว่าเกษตรกรควรใช้ยาพ่นกำจัดเพลี้ยก่อน ซึ่งหากรอ ยากำจัด

(นายกเทศมนตรี) ศัตรูพืชจากเทศบาลนั้น จะช้าแน่นอนครับเพราะต้องรอเกษตรอำเภอมาตรวจสถานที่ก่อน ดังนั้นหากเทศบาลได้รับคำยืนยันจากเกษตรอำเภอให้มีการช่วยเหลือเกษตรกร จึงจะมีการแจกยากำจัดศัตรูพืชต่อไปครับ

นายขยัน เป็งเฟย เชิญ สท.เดช บุญทวี ครับ

(ประธานสภาฯ)

นายเดช บุญทวี จากที่นายกเทศมนตรีแจ้งให้เกษตรกรฉีดพ่นยากำจัดเพลี้ยไปก่อนนั้น ซึ่งทาง

(สท.เขต 1) เกษตรกรก็ได้ฉีดพ่นไปบ้างแล้ว และหากจะให้ทางเจ้าหน้าที่เข้าไปสำรวจพื้นที่ที่มีการระบาดหนักของเพลี้ยหมู่ที่ 3 คือที่นาของนายจรัส พลอยแก้วผล หมู่ที่ 8 ที่นาของนายวิเชียร คงคาดิษฐ์ ครับ

นายขยัน เป็งเฟย จบระเบียบวาระที่ 3 กระทู้ถามครับ

(ประธานสภาฯ)

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

-ไม่มี-

ระเบียบวาระที่ 5 เรื่องที่เสนอใหม่

5.1.ขอโอนงบประมาณ เพื่อจัดสร้างซุ้มประตูทางเข้าเทศบาลตำบลห้วยทราย จำนวน 289,000 บาท

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ เนื่องในวันนี้ วันที่ 19 เดือน 9 ปี 2559 เวลา 09.00 น. ถือเป็นวันมหามงคล

(นายกเทศมนตรี) เทศบาลได้ทำพิธีลงเสาเอกสำนักงานเทศบาลแห่งใหม่ นำโดย คณะสมาชิกสภาฯ ผู้บริหาร กำนัน ผู้ใหญ่บ้าน ประธานแม่บ้าน ประธานผู้สูงอายุ และพนักงานเจ้าหน้าที่ ซึ่งผู้รับเหมาก็จะเริ่มดำเนินการก่อสร้างอาคารสำนักงานแห่งใหม่ โดยเรารอมาจนถึงการดำรงตำแหน่งปีสุดท้ายก่อนจะหมดวาระ ซึ่งคาดว่าจะแล้วเสร็จในเดือนมีนาคม 2560 กระผมจึงขอขอบคุณคณะสมาชิกสภาฯทุกท่านที่ให้ความสำคัญต่อการบริหารงานเทศบาลตำบลห้วยทราย ให้เกิดประโยชน์ต่อประชาชนตำบลห้วยทราย และเมื่อเรามีสำนักงานเทศบาลแห่งใหม่แล้ว ก็ควรจะมีป้ายเทศบาลตำบลห้วยทราย เพื่อให้ผู้ที่มาติดต่อราชการกับเทศบาลเห็นได้อย่าง

ชัดเจน ดังนั้นจึงขอความเห็นชอบจากสมาชิกสภาฯ ทุกท่านโอนงบประมาณ

เพื่อจัดสร้างซุ้มประตูทางเข้าเทศบาลตำบลห้วยทราย เมื่อสำนักงานเทศบาล และป้ายซุ้มประตูสร้างเสร็จ ก็จะขนของสำนักงานเข้าเทศบาลแห่งใหม่ ในวันที่ 25

/มีนาคม ...

-4-

มีนาคม 2560 และทำบุญใหญ่ในวันที่ 10 เมษายน 2560 พร้อมทั้งจัดพิธีรดน้ำดำหัวผู้สูงอายุ ขอให้ทางสมาชิกสภาฯ ทุกท่านพิจารณาด้วยครับ

นายขยัน เป็งเฟย เชิญ ผู้อำนวยการกองคลัง ชี้แจงครับ

(ประธานสภาฯ)

นางดรุณี แก้วโพธา เรียนประธานสภาฯ สมาชิกสภาฯ คณะผู้บริหารทุกท่าน ดิฉันขอชี้แจงเพิ่มเติม

(ผู้อำนวยการกองคลัง) สืบเนื่องจากที่นายกเทศมนตรีชี้แจงไปแล้วคะ เนื่องจากสร้างซุ้มประตูทางเข้าเทศบาลตำบลห้วยทราย จะต้องขอโอนเพิ่มจากแผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง เพื่อก่อสร้างซุ้มประตูเทศบาลตำบล ห้วยทราย เป็นเงิน 289,000 บาท ซึ่งงบประมาณดังกล่าวไม่ได้ตั้งไว้ในเทศบัญญัติฯ จึงขอโอนลดจาก 1.แผนงานเกษตร งานอนุรักษ์แหล่งน้ำและป่า งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการอนุรักษ์ทรัพยากรธรรมชาติคืนชีวิตสู่ผืนป่าและแหล่งน้ำ จำนวน40,000 บาท 2.แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง เงินเหลือจ่ายโครงการก่อสร้างขยายไหล่ทาง หมู่ที่ 5 จำนวน 88,000 บาท 3.แผนงานงบกลาง งบกลาง ค่าชำระดอกเบี้ยเงินกู้ จำนวน 50,000 บาท 4.แผนงานบริหารงานทั่วไป งบดำเนินงาน รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในเกี่ยวกับการเลือกตั้ง จำนวน 10,000 บาท ค่าพวงมาลัย พวงมาลา กระเช้าดอกไม้ จำนวน 5,000 บาท 5.แผนงานการศาสนาวัฒนธรรมและนันทนาการ งานกีฬาและนันทนาการ งบดำเนินการ ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการส่งเสริมกีฬานันทนาการสานสัมพันธ์เพื่อสุขภาพตำบลห้วยทราย จำนวน 20,000 บาท 6.แผนงานเคหะและชุมชน งานบำบัดน้ำเสีย งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายหมวดอื่นๆ โครงการอบรมเชิงปฏิบัติการบริหารจัดการน้ำเสียจากครัวเรือนและสถานประกอบการเพื่ออนุรักษ์สิ่งแวดล้อม จำนวน 50,000 บาท 7.แผนงานบริหารงานทั่วไป งานบริหารทั่วไป งบดำเนินการ ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายหมวดอื่นๆ ค่าเดินทางไปราชการ จำนวน 26,000 บาท รวมยอดโอนลด 289,000 บาท (สองแสนแปดหมื่นเก้าพันบาทถ้วน) เพื่อใช้ในการจัดสร้างซุ้มประตู้ทางเข้าเทศบาลตำบลห้วยทรายคะ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ/ เชิญ สท.เดช บุญทวี ครับ

(ประธานสภาฯ)

นายเดช บุญทวี จากที่ผู้อำนวยการกองคลังชี้แจงกรณีขอโอนลด ในส่วนของแผนงานการเกษตร

(สท.เขต 1) กระผมอยากทราบว่า แผนงานนี้ได้ตั้งงบประมาณไว้จำนวนเท่าใดครับ เนื่องจากกระผมเป็นคณะกรรมการเกษตรอยู่ หากโอนลดงบประมาณในส่วนนี้ จะเหลืองบประมาณเพียงพอต่อเกษตรกรตำบลห้วยทรายอยู่หรือไม่ครับ

นายขยัน เป็งเฟย เชิญ ฝ่ายบริหารชี้แจง ครับ

(ประธานสภาฯ)

นายวัยศักดิ์ ใจเทพ จากที่สท.เดช บุญทวี สอบถามเกี่ยวกับการโอนงบประมาณในส่วนของแผนงาน

(นายกเทศมนตรี) เกษตรนั้น ไม่ได้เกี่ยวกับงบประมาณภาคการเกษตร ของชาวนาพื้นที่ตำบล ห้วยทราย แต่ส่วนที่ขอโอนงบประมาณในส่วนนี้ โอนจากงานบำบัดน้ำเสีย ครับ

/นายขยัน ...

-5-

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เมื่อไม่มีท่านใดจะสอบถามแล้ว

(ประธานสภาฯ) กระผมจะขอมติครับ

-สมาชิกสภาฯ ท่านใดไม่เห็นชอบให้โอนงบประมาณ เพื่อจัดสร้างซุ้มประตูทางเข้าเทศบาลตำบลห้วยทราย จำนวน 289,000 บาท โปรดยกมือขึ้นครับ

-สมาชิกสภาฯ ท่านใดเห็นชอบให้โอนงบประมาณ เพื่อจัดสร้างซุ้มประตูทางเข้าเทศบาลตำบลห้วยทราย จำนวน 289,000 บาท โปรดยกมือขึ้นครับ

-สมาชิกสภาฯ เข้าประชุม 12 คน

-ไม่เห็นชอบ - เสียง

-เห็นชอบ 11 เสียง

-งดออกเสียง 1 เสียง

มติที่ประชุม เห็นชอบให้โอนงบประมาณ เพื่อจัดสร้างซุ้มประตูทางเข้าเทศบาลตำบลห้วยทราย จำนวน 289,000 บาท

5.2.ขอโอนงบประมาณ เพื่อจัดซื้อสายดับเพลิงใช้ในงานป้องกันฯ เป็นเงิน 54,000 บาท

นายขยัน เป็งเฟย เชิญ ฝ่ายบริหารชี้แจง ครับ

(ประธานสภาฯ)

นายวัยศักดิ์ ใจเทพ ข้อ 5.2.ขอให้นักป้องกันและบรรเทาสาธารณภัย เป็นผู้ชี้แจงต่อสภาฯ ครับ

(นายกเทศมนตรี)

นายขยัน เป็งเฟย เชิญ นักป้องกันและบรรเทาสาธารณภัย ชี้แจงครับ

(ประธานสภาฯ)

นายนเรศ โนชัย เรียนประธานสภาฯ สมาชิกสภาฯ และคณะผู้บริหารทุกท่านครับ เนื่องจากสาย

(นักป้องกันฯ) ดับเพลิงของเทศบาลที่ใช้อยู่ปัจจุบันนี้ เกิดชำรุด ทั้งสองเส้นจึงเป็นอุปสรรคต่อการให้บริการน้ำภัยแล้ง และบริการประชาชนในพื้นที่ ครั้งนี้จึงขออนุมัติจากสภาฯ จัดซื้อสายดับเพลิงชนิดยางสังเคราะห์สีแดง ยี่ห้อ FIRE MASTER พร้อมข้อต่อหัว-ท้าย ขนาด 2.5 นิ้ว (ทองเหลือง/อลูมิเนียม) ขนาด 1.5 นิ้ว ยาว 20 เมตร จำนวน 3 เส้น และ ขนาด 2.5 นิ้ว ยาว 20 เมตร จำนวน 2 เส้น รวมทั้งหมด 5 เส้น ซึ่งจะใช้กับรถบรรทุกน้ำทั้งสองคันของเทศบาลครับ ซึ่งงบประมาณที่ใช้จัดซื้อ ขอโอนลดจาก แผนงานการศึกษา ค่าใช้สอย โครงการอบรมเชิงปฏิบัติการล้อมรักให้ครอบครัว ล้อมรั้วยาเสพติด เป็นเงิน 30,000 บาท และแผนงานการศึกษา ค่าใช้สอย โครงการค่ายเรียนรู้คุณธรรม นำชีวิตตามแนวทางเศรษฐกิจพอเพียง เป็นเงิน 24,000 บาท รวมยอดโอนลดทั้งสิ้น 54,000 บาท (ห้าหมื่นสี่พันบาทถ้วน)

นายขยัน เป็งเฟย สมาชิกสภาฯ ท่านใดจะอภิปราย เชิญครับ / เชิญ สท.สายเพชร ทาโปปิน ครับ

(ประธานสภาฯ)

นายสายเพชร ทาโปปิน เรียนประธานสภาฯ กระผมมีข้อสงสัย ว่าสายดับเพลิงที่จะซื้อครั้งนี้ ราคาแพง

(สท.เขต 2) เกินไปหรือไม่ ขอให้ตรวจสอบจากร้านที่เสนอราคาที่ถูกกว่านี้จะดีกว่าครับ

นายขยัน เป็งเฟย เชิญ นักป้องกันและบรรเทาสาธารณภัย ชี้แจงครับ

(ประธานสภาฯ)

นายนเรศ โนชัย ราคาที่เสนอต่อสมาชิกสภาฯ ทุกท่านคือการประมาณราคาไว้คร่าวๆครับ

(นักป้องกันฯ) สายดับเพลิงขนาด 1.5 นิ้ว ตั้งไว้เส้นละ 10000 บาท และเส้นขนาด 2.5 นิ้ว ตั้งไว้เส้นละ 12,000 บาท และจากที่กระผมได้สอบถามร้านที่ขายอุปกรณ์ดับเพลิงมา

/นั้น มีประมาณ...

-6-

นั้น มีประมาณ 3 ร้าน ซึ่งร้านที่เสนอราคาต่ำสุด คือร้าน สยามไฟร์แอนด์เรสคิวท์อีควิปเม็นท์ ซึ่งทางร้านได้เสนอราคา สายดับเพลิงขนาด 1.5 นิ้ว ราคาเส้นละ 9,000 บาท และขนาด 2.5 นิ้ว ราคาเส้นละ 10,500 บาท ซึ่งราคาถูกกว่าร้านคู่เทียบอีกสองร้านครับ

นายขยัน เป็งเฟย เชิญ สท.สายเพชร ทาโปปิน ครับ

(ประธานสภาฯ)

นายสายเพชร ทาโปปิน จากที่กระผมได้ทราบมา ทาง องค์การบริหารส่วนตำบลร้องวัวแดง ได้ซื้อสาย

(สท.เขต 2) ดับเพลิงมาในราคาเส้นละ เจ็ดพันกว่าบาท ซึ่งมีราคาถูกกว่าที่เทศบาลเราจะซื้อ ขอฝากทางเจ้าหน้าที่ผู้รับผิดชอบ ตรวจสอบราคาอีกครั้ง เพื่อให้ได้ราคาถูกกว่านี้ครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เมื่อไม่มีสมาชิกสภาฯ ท่านใดจะ

(ประธานสภาฯ) อภิปรายแล้ว กระผมจะขอมติครับ

-สมาชิกสภาฯ ท่านใดไม่เห็นชอบให้โอนงบประมาณ เพื่อจัดซื้อสายดับเพลิงใช้ในงานป้องกันฯ เป็นเงิน 54,000 บาท

-สมาชิกสภาฯ ท่านใดเห็นชอบให้โอนงบประมาณ เพื่อจัดซื้อสายดับเพลิงใช้ในงานป้องกันฯ เป็นเงิน 54,000 บาท

-สมาชิกสภาฯเข้าประชุม 12 คน

-ไม่เห็นชอบ - เสียง

-เห็นชอบ 11 เสียง

-งดออกเสียง 1 เสียง

มติที่ประชุม เห็นชอบให้โอนงบประมาณ เพื่อจัดซื้อสายดับเพลิงใช้ในงานป้องกันฯ เป็นเงิน 54,000 บาท

5.3.ขอโอนงบประมาณ เพื่อจัดซื้อตู้เก็บเอกสาร ของกองคลัง จำนวน 1 ตู้ เป็นเงิน

5,500 บาท

นายขยัน เป็งเฟย เชิญ ฝ่ายบริหาร ชี้แจงครับ

(ประธานสภาฯ)

นายวัยศักดิ์ ใจเทพ ข้อ 5.3 ขอให้ผู้อำนวยการกองคลัง เป็นผู้ชี้แจงครับ

(นายกเทศมนตรี)

นายขยัน เป็งเฟย เชิญ ผู้อำนวยการกองคลัง ชี้แจงครับ

(ประธานสภาฯ)

นางดรุณี แก้วโพธา ทางกองคลัง ขออนุมัติจากสภาฯ โอนงบประมาณเพื่อจัดซื้อตู้เก็บเอกสารชนิด

(ผู้อำนวยการกองคลัง) 2 บาน จำนวน 1 ตู้ เป็นเงิน 5,500 บาท ราคาตามมาตรฐานครุภัณฑ์ เดือนสิงหาคม 2559 ขอโอนลดจาก แผนงานบริหารงานทั่วไป งานบริหารงานคลัง งบดำเนินการ ค่าใช้สอย รายจ่ายให้ได้มาซึ่งบริการ เป็นเงิน 5,500 บาท เนื่องจาก

เอกสารของกองคลังแต่ละเดือนนั้นมีจำนวนมาก เอกสารบางส่วนยังไม่ได้เก็บเข้าตู้ เพราะไม่มีตู้เก็บเอกสาร จึงขอให้สภาฯ พิจารณาอนุมัติโอนงบประมาณ เพื่อจัดซื้อตู้เก็บเอกสารของกองคลัง คะ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เชิญ สท.สายเพชร ทาโปปินครับ

(ประธานสภาฯ)

/นายสายเพชร...

-7-

นายสายเพชร ทาโปปิน ฝากถึงผู้อำนวยการกองคลัง ควรจะมีเอกสารชี้แจงรายละเอียดการโอนงบประมาณ

(สท.เขต 2) รายจ่ายในการจัดซื้อต่างๆ ที่ได้ขอให้สมาชิกสภาฯ อนุมัติ พิมพ์แจกให้กับสมาชิกสภาฯทุกท่าน เพื่อใช้ประกอบการพิจารณาครับ

นายขยัน เป็งเฟย จากที่ สท.สายเพชร ทาโปปิน มีข้อแนะนำเกี่ยวกับเอกสารประกอบการพิจารณา

(ประธานสภาฯ) โอนงบประมาณนั้น ทางกองคลังได้เตรียมไว้แล้วครับ แต่กระผมแจ้งว่าไม่ต้องถ่ายแจก ให้ผู้อำนวยการกองคลังชี้แจงเลย ขออภัยด้วยครับ และจะดำเนินการให้เจ้าหน้าที่สำเนาเอกสารให้เดี๋ยวนี้ครับ ขอโทษครับ /สมาชิกสภาฯ ท่านใดจะอภิปรายอีกหรือไม่ครับ / เมื่อไม่มีท่านใดจะอภิปรายแล้ว กระผมจะขอมติครับ

-สมาชิกสภาฯ ท่านใดเห็นชอบให้โอนงบประมาณ เพื่อจัดซื้อตู้เก็บเอกสาร ของกองคลัง จำนวน 1 ตู้ เป็นเงิน 5,500 บาท โปรดยกมือขึ้นครับ

-สมาชิกสภาฯ ท่านใดไม่เห็นชอบให้โอนงบประมาณ เพื่อจัดซื้อตู้เก็บเอกสาร ของกองคลัง จำนวน 1 ตู้ เป็นเงิน 5,500 บาท โปรดยกมือขึ้นครับ

-สมาชิกสภาฯ เข้าประชุม 12 ท่าน

-เห็นชอบ 11 เสียง

-ไม่เห็นชอบ - เสียง

-งดออกเสียง 1 เสียง

มติที่ประชุม เห็นชอบให้โอนงบประมาณ เพื่อจัดซื้อตู้เก็บเอกสาร ของกองคลัง จำนวน 1 ตู้ เป็นเงิน 5,500 บาท

5.4.ขออนุมัติโอนงบประมาณ เพื่อตั้งเป็นรายการใหม่ ครุภัณฑ์งานบ้านงานครัว จัดซื้อถังต้มน้ำไฟฟ้า (คูลเลอร์) จำนวน 1 ถัง ขนาดไม่เกิน 22.5 ลิตร เป็นเงิน 15,000 บาท

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ ข้อ 5.4 ขอให้ผู้อำนวยการกองคลัง เป็นผู้ชี้แจงครับ

(นายกเทศมนตรี)

นายขยัน เป็งเฟย เชิญ ผู้อำนวยการกองคลัง ชี้แจงครับ

(ประธานสภาฯ)

นางดรุณี แก้วโพธา ข้อ 5.4 ขออนุมัติโอนงบประมาณ เพื่อตั้งเป็นรายการใหม่ ครุภัณฑ์งานบ้านงานครัว

(ผู้อำนวยการกองคลัง) จัดซื้อถังต้มน้ำไฟฟ้า (คูลเลอร์) จำนวน 1 ถัง ขนาดไม่เกิน 22.5 ลิตร สืบเนื่องจากเทศบาล มีการจัดงานต่างๆ บ่อย และทุกครั้งทางเทศบาลก็ได้ขอยืมถังต้มน้ำไฟฟ้าจากทางวัด ซึ่งไม่เคยมีเป็นของเทศบาลเองเลย ทางฝ่ายบริหารจึงเห็นความจำเป็น ที่จะจัดซื้อถังต้มน้ำไฟฟ้า เพื่อรองรับงานต่างๆที่จะเกิดขึ้นในอนาคต โดยขอโอนลดจาก แผนงานบริหารงานทั่วไป งบดำเนินการ ค่าใช้สอย รายจ่ายเกี่ยวกับการรับรองและพิธีการ เป็นเงิน 15,000 บาท คะ

นายขยัน เป็งเฟย สมาชิกสภาฯ ท่านใดจะอภิปรายหรือไม่ครับ / เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ เรียนประธานสภาฯ สมาชิกสภาฯ และคณะผู้บริหารทุกท่านครับ กระผมขอ

(สท.เขต 2) สอบถามว่าในช่วงนี้ใกล้สิ้นปีงบประมาณ 2559 งบประมาณที่ทางเทศบาลได้รับอุดหนุนมานั้นได้รับครบถ้วนแล้วหรือไม่ ครับ

/นายขยัน ...

-8-

นายขยัน เป็งเฟย เชิญ ผู้อำนวยการกองคลัง ชี้แจงครับ

(ประธานสภาฯ)

นางดรุณี แก้วโพธา จากที่ สท.ประเวท จินาจันทร์ สอบถามเกี่ยวกับงบประมาณ โดยวันที่ 31 สิงหาคม

(ผู้อำนวยการกองคลัง) 2559 มีงบประมาณที่เป็นเงินรายได้จำนวน 22,582,762.46 บาท และตั้งแต่ต้นเดือนกันยายน ถึงวันที่ 16 กันยายน 2559 มีงบประมาณเข้ามาอีก 636,980.49 บาท และเมื่อมีรายได้เข้ามาทางกองคลังก็จะรายงานให้กับนายกเทศมนตรีรับทราบ ทุกสัปดาห์ ซึ่งงบประมาณที่เหลืออยู่ปัจจุบัน จำนวน 2,380,257.05 บาทคะ

นายขยัน เป็งเฟย เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ กระผมเห็นด้วยที่จะซื้อถังต้มน้ำไฟฟ้า เพราะที่ผ่านมาทางเทศบาลก็ได้ขอยืมทางวัด

(สท.เขต 2) ตลอดเวลาจัดกิจกรรมต่างๆ เมื่อได้รับการชี้แจงจากผู้อำนวยการกองคลังว่างบประมาณปัจจุบัน เหลืออยู่ 2,380,257.05 บาท ครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ /เมื่อไม่มีสมาชิกสภาฯ ท่านใดจะ

(ประธานสภาฯ) อภิปรายแล้ว กระผมจะขอมติครับ

-สมาชิกสภาฯ ท่านใดเห็นชอบให้โอนงบประมาณ เพื่อตั้งเป็นรายการใหม่ ครุภัณฑ์

งานบ้านงานครัว จัดซื้อถังต้มน้ำไฟฟ้า (คูลเลอร์) จำนวน 1 ถัง ขนาดไม่เกิน 22.5 ลิตร เป็นเงิน 15,000 บาท โปรดยกมือขึ้นครับ

-สมาชิกสภาฯ ท่านใดไม่เห็นชอบให้โอนงบประมาณ เพื่อตั้งเป็นรายการใหม่ ครุภัณฑ์ งานบ้านงานครัว จัดซื้อถังต้มน้ำไฟฟ้า (คูลเลอร์) จำนวน 1 ถัง ขนาดไม่เกิน 22.5 ลิตร เป็นเงิน 15,000 บาท โปรดยกมือขึ้นครับ

-สมาชิกสภาฯ เข้าประชุม 12 ท่าน

-เห็นชอบ 11 เสียง

-ไม่เห็นชอบ - เสียง

-งดออกเสียง 1 เสียง

มติที่ประชุม เห็นชอบให้โอนงบประมาณ เพื่อตั้งเป็นรายการใหม่ ครุภัณฑ์ งานบ้านงานครัว จัดซื้อถังต้มน้ำไฟฟ้า (คูลเลอร์) จำนวน 1 ถัง ขนาดไม่เกิน 22.5 ลิตร เป็นเงิน 15,000 บาท

5.5.พิจารณาเห็นชอบรับถังเก็บน้ำบนดินขนาด 2,000 ลิตร จำนวน 2 ถัง

ที่ได้รับมอบจากธนาคารการเกษตรและสหกรณ์การเกษตร(ธกส.) สาขาสันกำแพง

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ ข้อ 5.5 ขอให้ผู้อำนวยการกองคลัง เป็นผู้ชี้แจงครับ

(นายกเทศมนตรี)

นางดรุณี แก้วโพธา ตามหนังสือธนาคารเพื่อการเกษตรและสหกรณ์การเกษตร ที่ ชม 119/5564 ลง

(ผู้อำนวยการกองคลัง) วันที่ 9 มิถุนายน 2559 เรื่อง ส่งมอบถังเก็บน้ำบนดิน ขนาด 2,000 ลิตร ตามโครงการ ธ.ก.ส.รวมใจสู้ภัยแล้ง ปี 2558/59 เนื่องจากทางเทศบาลได้รับมอบถัง

เก็บน้ำบนดิน ขนาด 2,000 ลิตร จำนวน 2 ถัง จาก ธ.ก.ส.สาขาสันกำแพง ซึ่งถังเก็บน้ำบนดินนั้น ถือเป็นครุภัณฑ์ ดังนั้นตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ.2535 แก้ไขเพิ่มเติม (ฉบับที่9)

/พ.ศ.2553 ...

-9-

พ.ศ.2553 ข้อ 9 ในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้น จึงขอให้สภาฯ พิจารณารับถังน้ำบนดิน ให้เป็นทรัพย์สินของทางเทศบาลต่อไปคะ

นายขยัน เป็งเฟย สมาชิกสภาฯ ท่านใดจะอภิปรายหรือไม่ครับ /เมื่อไม่มีสมาชิกสภาฯ ท่านใดจะ

(ประธานสภาฯ) อภิปรายแล้ว กระผมจะขอมติครับ

-สมาชิกสภาฯ ท่านใดเห็นชอบรับถังเก็บน้ำบนดินขนาด 2,000 ลิตร จำนวน 2 ถัง

ที่ได้รับมอบจากธนาคารการเกษตรและสหกรณ์การเกษตร(ธกส.) สาขาสันกำแพง โปรดยกมือขึ้นครับ

-สมาชิกสภาฯ ท่านใดไม่เห็นชอบรับถังเก็บน้ำบนดินขนาด 2,000 ลิตร จำนวน 2 ถัง ที่ได้รับมอบจากธนาคารการเกษตรและสหกรณ์การเกษตร(ธกส.) สาขาสันกำแพง โปรดยกมือขึ้นครับ

-สมาชิกสภาฯ เข้าประชุม 12 ท่าน

-เห็นชอบ 11 เสียง

-ไม่เห็นชอบ - เสียง

-งดออกเสียง 1 เสียง

มติที่ประชุม เห็นชอบรับถังเก็บน้ำบนดินขนาด 2,000 ลิตร จำนวน 2 ถัง ที่ได้รับมอบจากธนาคารการเกษตรและสหกรณ์การเกษตร(ธกส.) สาขาสันกำแพง

5.6.ขอชี้แจงระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน

นายขยัน เป็งเฟย เชิญฝ่ายบริหาร ชี้แจงครับ

(ประธานสภาฯ)

นายวัยศักดิ์ ใจเทพ ข้อ 5.6 ขอให้ปลัดเทศบาล เป็นผู้ชี้แจงครับ

(นายกเทศมนตรี)

นายจีรพงค์ เต็มจิตร์ เรียนประธานสภาฯ สมาชิกสภาฯ และคณะผู้บริหารทุกท่านครับ เนื่องจากเดิม

(ปลัดเทศบาล) ประปาได้มีการก่อสร้างโดยกรมอนามัย กรมทรัพยากรน้ำบาดาล กรมโยธาธิการ ร่วมกัน และมอบหมายให้คณะกรรมการหมู่บ้านบริหารจัดการ กิจการประปาหมู่บ้าน และมีพระราชบัญญัติองค์การบริหารส่วนตำบล พ.ศ.2537 และพระราชบัญญัติเทศบาล พ.ศ.2496 โดยให้อำนาจหน้าที่ของเทศบาลในการบริหารจัดการดูและกิจการประปาหมู่บ้าน และปี 2542 ก็มีแผนกำหนดและขั้นตอนการกระจายอำนาจ ที่ได้ถ่ายโอนภารกิจกิจการประปา ตั้งแต่กิจการของกรมอนามัย กรมทรัพยากรน้ำบาดาล และกรมโยธาธิการ ให้แก่ท้องถิ่นที่ได้รับการถ่ายโอน และตามเอกสารที่แจกให้กับทุกท่านนั้น เป็นระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ.2548 ที่ให้ท้องถิ่นเข้ามาดูแล ซึ่งเมื่อมีระเบียบฉบับนี้ขึ้นมา ท้องถิ่นจะต้องมีเทศบัญญัติรองรับในการดำเนินงานของเทศบาล ซึ่งเทศบัญญัติของเทศบาลตำบลห้วยทราย จะมีในส่วนที่เกี่ยวข้อง คือเทศบัญญัติการบริหารจัดการและบำรุงรักษาระบบประปาหมู่บ้าน พ.ศ.2556 โดยเทศบาลได้มีประกาศใช้แล้ว แต่การประกาศใช้นั้น ได้ประกาศ

/ออกไปทั่ว...

-10-

ออกไปทั่วถึงหรือไม่ คณะกรรมการประปาหมู่บ้านและผู้ใช้น้ำประปา ได้รับทราบแล้วหรือไม่ นอกจากนี้ก็มีมาตรฐานระบบประปาของกรมส่งเสริมการปกครองท้องถิ่น ที่ให้เทศบาลเข้าไปกำกับดูแลและแนะนำให้กับคณะกรรมการกิจการประปาหมู่บ้าน และจากการรายงานข้อมูลของกองช่าง มีการถ่ายโอนประปาหมู่บ้านทั้งหมด 7 แห่ง และประปาที่เป็นทรัพย์สินของเทศบาลมีทั้งหมด 9 แห่ง รวมกับประปาที่สร้างจากเงินงบ 5 ล้าน ของหมู่ที่ 5 รวมประปาภายในตำบลห้วยทรายมีทั้งหมด 17 แห่ง และเมื่อตรวจสอบข้อมูลทะเบียนทรัพย์สินจากฝ่ายพัสดุ ก็พบว่าข้อมูลยังไม่เป็นปัจจุบัน ยังไม่มีการถ่ายโอนทะเบียนทรัพย์สิน ทั้งนี้จึงต้องมีการปรับปรุงข้อมูลให้เป็นปัจจุบัน ซึ่งข้อมูลจากกองช่างมีเพียงหมู่ที่ 3 และหมู่ที่ 5 ที่มีเอกสารการถ่ายโอนจากกรมทรัพยากรน้ำบาดาล และข้อมูลที่มีการแสดงรายชื่อคณะกรรมการหมู่บ้านมีเพียงหมู่ที่ 1 เท่านั้น ดังนั้นเมื่ออ่านตามระเบียบแล้ว จะเห็นว่ารูปแบบการจัดการระบบประปา จะเป็นการบริหารร่วม ระหว่างคณะกรรมการประปาหมู่บ้าน ร่วมกับเทศบาลในการบริหารจัดการประปา โดยที่ทางกองช่างของเทศบาลจะคอยให้คำแนะนำต่างๆ และทางกองคลังจะดูแลในส่วนทะเบียนทรัพย์สิน ระบบการบัญชี รายรับรายจ่าย ที่อยู่ในมาตรฐานระบบน้ำสะอาดของกรมส่งเสริมฯ ในส่วนของการรายงานรายรับ รายจ่ายตามระเบียบนั้น จะต้องมีการรายงานทุกเดือน และรายงานประจำปี เมื่อครบวาระการดำรงตำแหน่งคณะกรรมการ 2 ปี เทศบาลจะเป็นผู้ดำเนินการเลือกตั้งในที่ประชุมผู้ใช้น้ำ ซึ่งคณะกรรมการต้องอยู่ในตำแหน่งไม่เกิน 2 วาระ ครับ

นายขยัน เป็งเฟย สมาชิกสภาฯ ท่านใดจะสอบถาม เชิญครับ / เชิญ สท.ศรีธร บุญจันต๊ะ ครับ

(ประธานสภาฯ)

นายศรีธร บุญจันต๊ะ เรียนประธานสภาฯ เนื่องจากระเบียบประปาหมู่บ้านนั้น มีมานานแล้ว แต่เพื่อให้

(รองประธานสภาฯ) คณะกรรมการหมู่บ้าน และผู้ใช้น้ำได้เข้าใจ กระผมขอเสนอแนะว่าในปีงบประมาณ 2560 ให้เจ้าหน้าที่เทศบาลผู้รับผิดชอบ เชิญคณะกรรมการประปาหมู่บ้านแต่ละหมู่บ้าน เพื่อชี้แจงระบบการดำเนินงานร่วมกับเทศบาล ซึ่งคณะกรรมการประปาหมู่บ้านบางแห่งยังไม่ทราบขั้นตอนการดำเนินการที่แน่ชัด และเมื่อมีการชำรุดของระบบประปา ทางคณะกรรมการยังไม่ทราบขั้นตอนว่าจะเสนอเรื่องให้เทศบาลทราบ และแก้ไขปัญหาแบบไหน และในส่วนของการจัดเก็บค่าน้ำประปา และการรักษามิเตอร์น้ำ แต่ละหมู่บ้านก็ไม่มีมาตรฐานเดียวกัน เพื่อให้การบริหารงานเป็นไปในทิศทางเดียวกัน จึงเสนอให้ทางเทศบาลประชุมคณะกรรมการกิจการประปาหมู่บ้านทุกหมู่ครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เชิญ สท.ประเวท จินาจันทร์ครับ

(ประธานสภาฯ)

นายประเวท จินาจันทร์ เรียนประธานสภาฯ สมาชิกสภาฯ คณะผู้บริหารทุกท่าน กระผมเห็นด้วยกับ

(สท.เขต 2) ปลัดเทศบาล และรองประธานสภาฯ ครับ ตามข้อมูลที่ได้รับแจ้งว่า ประปาหมู่บ้านภายในตำบลห้วยทราย มีทั้งหมด 17 แห่ง แต่กระผมขอสอบถามว่า ประปาที่สร้างขึ้นใหม่บริเวณเทศบาลนี้ จะเป็นทรัพย์สินของหมู่ที่ 4 หรือทรัพย์สินของเทศบาล ซึ่งเป็นโครงการก่อสร้างที่บรรจุอยู่ในเทศบัญญัติ ขอให้นายกเทศมนตรีชี้แจงเรื่องนี้ด้วยครับ เพราะจะได้นำไปชี้แจงให้ชาวบ้านหมู่ที่ 4 ทราบครับ

/นายขยัน ...

-11-

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ ประปาที่สร้างขึ้นใหม่ บริเวณเทศบาลนี้ เป็นทรัพย์สินของเทศบาลครับ ซึ่งใช้

(นายกเทศมนตรี) งบประมาณในการสร้าง จากงบอุดหนุนเฉพาะกิจไม่ได้ใช้งบประมาณในเทศบัญญัติ ซึ่งได้อยู่ทั้งหมด 4 หมู่บ้าน เนื่องจากเกินงบประมาณที่เทศบาลจะบริหารจัดการได้ ในส่วนของประปาของเทศบาลนั้น จะใช้ภายในส่วนราชการตำบลห้วยทรายทั้งหมด ทั้ง เทศบาล ศูนย์พัฒนาเด็กเล็ก ศูนย์ป้องกันและบรรเทาภัย และโรงพยาบาลส่งเสริมสุขภาพตำบลที่จะย้ายมา และศูนย์กีฬา จะใช้น้ำประปาจากระบบประปานี้ทั้งหมด ไม่เกี่ยวกับชาวบ้านหมู่ที่ 4 ครับ โดยวัตถุประสงค์ที่แท้จริงนั้น สร้างขึ้นมาเพื่อใช้ในส่วนราชการครับ

นายขยัน เป็งเฟย เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ จากที่นายกเทศมนตรีได้ชี้แจง ว่าประปาที่สร้างขึ้นใหม่นั้น ใช้ในส่วนของราชการนั้น

(สท.เขต 2) แต่เมื่อครั้งที่แล้ว ทางนายกเทศมนตรีได้พูดคุยกับทางกรรมการประปาหมู่บ้านหมู่ที่ 4 แล้วบางส่วน ว่าจะเชื่อมจากประปาเทศบาลไปยังหมู่บ้าน แต่เมื่อได้รับการยืนยันจากนายกเทศมนตรีว่าใช้ในส่วนของราชการ ก็จะได้ชี้แจงให้กับคณะกรรมการหมู่บ้านทราบตามนั้นครับ แต่ถ้าหากประปาหมู่บ้านของหมู่บ้านชำรุด เสียหาย จะขอเชื่อมต่อจากประปาเทศบาล เพื่อบรรเทาความเดือดร้อนของชาวบ้านได้หรือไม่ครับ

นายขยัน เป็งเฟย เชิญ นายกเทศมนตรี ชี้แจงครับ

(ประธานสภาฯ)

นายวัยศักดิ์ ใจเทพ หากเกิดภัยแล้ง ทางเทศบาลก็สามารถช่วยเหลือได้ครับ และหากเกิดว่าประปา

(นายกเทศมนตรี) เสียหายฉุกเฉิน ก็สามารถช่วยเหลือได้ครับ เพราะเทศบาลมีหน้าที่ช่วยเหลือ บรรเทาความเดือดร้อนของชาวบ้านทุกหมู่บ้านอยู่แล้วครับ

นายขยัน เป็งเฟย เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ จากที่ได้รับการยืนยันจากนายกเทศมนตรี ว่าสามารถเชื่อมต่อจากประปาเทศบาล

(สท.เขต 2) ไปยังประปาหมู่บ้านได้นั้น เพื่อใช้ในยามฉุกเฉิน กระผมก็ขอขอบคุณแทนชาวบ้านด้วยครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เชิญ สท.เอนก อินมุตโต ครับ

(ประธานสภาฯ)

นายเอนก อินมุตโต เรียนประธานสภาฯ ระเบียบการบริหารกิจการประปาหมู่บ้านนี้ ได้มีมานานแล้ว

(สท.เขต 2) แต่ก็ไม่ทำตามระเบียบกัน กระผมมีข้อสงสัยว่าหากระบบประปาเกิดความเสียหายจะต้องส่งรายรับรายจ่าย ค่าใช้จ่ายในการซ่อมแซมมายังเทศบาลหรือไม่ เพราะทุกครั้งยังไม่เคยได้รับความช่วยเหลือจากเทศบาลเลย ที่ผ่านมาทางคณะกรรมการประปาหมู่บ้านก็หางบประมาณจากโครงการชุมชนพอเพียงและโครงการ SML เพื่อบริหารจัดการระบบประปาหมู่บ้านเอง ขอให้พิจารณาตามระเบียบ ฯ ด้วยครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ / เชิญ สท.ประเวท จินาจันทร์

(ประธานสภาฯ) ครับ

/นายประเวท...

-12-

นายประเวท จินาจันทร์ กระผมขอชี้แจง ตามที่ สท.เอนก อินมุตโต ได้กล่าวถึงมาเมื่อสักครู่ครับ เนื่องจาก

(สท.เขต 2) ระบบประปาของหมู่ที่ 4 หมู่ที่ 5 และหมู่ที่ 2 ที่ชำรุดเมื่อครั้งก่อน ซึ่งได้รับงบประมาณช่วยเหลือจากทางเทศบาลมานั้น ทางคณะกรรมการก็ได้ส่งรายงานให้เทศบาลทุกครั้ง ซึ่งระบบประปาของทั้ง 3 หมู่บ้านนี้ได้ชำรุดในช่วงเกิดภาวะภัยแล้งพอดี จึงต้องมีการช่วยเหลือเร่งด่วน ในบางหมู่บ้านที่มีการชำรุดอาจจะมีงบประมาณในการซ่อมแซม แต่หมู่ที่ 4 มีงบประมาณไม่เพียงพอ เพราะต้องจ่ายค่าไฟฟ้า และค่าซ่อมแซมระบบประปาเพราะชำรุดบ่อย ดังนั้นกระผมจึงได้ส่งรายรับ รายจ่าย แจ้งต่อเทศบาลทุกครั้ง ซึ่งทางปลัดเทศบาล และเจ้าหน้าที่กองช่างก็ได้ไปตรวจสอบความเสียหายแล้ว พบว่าชำรุดจริง จึงได้ขออนุเคราะห์งบประมาณจากเทศบาลเพื่อช่วยเหลือครับ

นายขยัน เป็งเฟย เชิญ ปลัดเทศบาล ชี้แจงเพิ่มเติมครับ

(ประธานสภาฯ)

นายจีรพงค์ เต็มจิตร์ ในการช่วยเหลือ ระบบประปาของหมู่ที่ 4 นั้น ทางคณะผู้บริหารได้ช่วยเหลือโดยใช้

(ปลัดเทศบาล) ระเบียบกระทรวงมหาดไทย ว่าด้วยการบริหารกิจการและการบำรุงรักษาระบบประปาหมู่บ้าน พ.ศ.2548 ข้อ 21 กรณีส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษา เว้นแต่กรณีที่ส่วนหนึ่งส่วนใดของระบบประปาชำรุดเสียหายจนเกินความสามารถของคณะกรรมการในการซ่อมแซมและบำรุงรักษา ให้ถือเป็นหน้าที่ขององค์กรปกครองส่วนท้องถิ่น ในการพิจารณาซ่อมแซมและบำรุงรักษาให้ระบบประปาสามารถใช้การได้อยู่เสมอ ซึ่งทางคณะกรรมการประปาหมู่บ้าน จะต้องแสดงรายรับรายจ่ายมาเสนอต่อเทศบาลเพื่ออนุมัติงบประมาณท้องถิ่น ในฐานะเป็นผู้กำกับดูแลให้ความช่วยเหลือ และกรณีประปาหมู่ที่ 5 ที่ตั้งอยู่ที่วัดพระธาตุศรีสันกำแพง เป็นประปา ที่สร้างขึ้นใหม่ เพื่อช่วยเหลือชาวบ้านในช่วงที่เกิดภาวะภัยแล้ง ซึ่งคณะผู้บริหารได้แต่ตั้งคณะกรรมการตรวจสอบข้อเท็จจริง และเมื่อลงพื้นที่ตรวจสอบแล้ว พบว่าเกิดปัญหาด้านระบบไฟฟ้า ที่ยังไม่ได้ต่อเข้าระบบจึงไม่สามารถจ่ายน้ำไปใช้ในส่วนต่างๆได้ จึงมีหนังสือส่งสอบถามไปยัง อ่างเก็บน้ำแม่ออนถึงปริมาณน้ำใต้ดินว่ามีเพียงพอต่อการนำมาใช้หรือไม่ และช่วงนี้ประสบปัญหาภาวะภัยแล้งหรือไม่ ทางอ่างเก็บน้ำแม่ออนก็ตอบกลับมาว่า ในช่วงนี้เกิดภาวะภัยแล้ง ทางเทศบาลจึงได้ให้ความช่วยเหลือโดยใช้งบภัยแล้ง ซึ่งการช่วยเหลือจะแตกต่างจากที่มีการช่วยเหลือหมู่ที่ 4 ซึ่ง หมู่ที่ 4 จะเป็นการช่วยเหลือตามระเบียบกระทรวงมหาดไทยฯ ครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ /เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ ตามที่ปลัดเทศบาล ชี้แจงไปแล้ว กระผมเห็นด้วยครับ แต่ขอกล่าวถึงการก่อสร้าง

(สท.เขต 2) ถังประปาใหม่ ซึ่งในการประเมินการก่อสร้าง ทางกองช่างไม่ได้เขียนแบบไฟฟ้าเข้าไปด้วย ยกตัวอย่างหมู่ที่ 3 ที่ก่อสร้างถังประปาใหม่ ไม่ทราบว่าได้เชื่อมต่อระบบไฟฟ้าให้ด้วยหรือไม่ หากจะก่อสร้างถังประปาครั้งต่อไป ขอให้เขียนแบบไฟฟ้าด้วย ทำให้ถูกต้อง และต้องให้แล้วเสร็จทุกอย่างตามงบประมาณนั้นด้วย ไม่ใช่ต้องมาขอ

อนุมัติจากสภาฯ ในการโอนงบประมาณเพื่อสบทบอีก ซึ่งขอให้กองช่างทำงานให้รอบคอบกว่านี้ด้วยครับ กระผมขอเรียนประธานสภาฯ สอบถามทางสมาชิกสภาฯ เขต 1 หมู่ที่ 3 ด้วยครับ ว่าระบบประปาของหมู่ที่ 3 นั้น ตอนนี้มีระบบไฟฟ้าแล้ว

/หรือไม่ครับ...

-13-

หรือไม่ครับ ขอนำเรียนด้วยครับ

นายขยัน เป็งเฟย เชิญ สท.ชลธีศักดิ์ กวีชาญวิเชียร สมาชิกสภาฯ เขต 1 หมู่ที่ 3 ชี้แจงครับ

(ประธานสภาฯ)

นายชลธีศักดิ์ กวีชาญวิเชียร เรียนประธานสภาฯ ตามที่สท.ประเวท จินาจันทร์ สอบถามมาเรื่องระบบไฟฟ้า

(สท.เขต 1) ขอประปาหมู่ที่ 3 นั้น ขอให้ผู้อำนวยการกองช่างเป็นผู้ชี้แจงครับ เนื่องจากกระผมได้ปรึกษากับทางผู้อำนวยการกองช่างเกี่ยวกับเรื่องนี้แล้วครับ

นายขยัน เป็งเฟย เชิญ ผู้อำนวยการกองช่าง ชี้แจงครับ

(ประธานสภาฯ)

นายถนอม ปัญโญ เรียนประธานสภาฯ สมาชิกสภาฯ คณะผู้บริหารทุกท่านครับ เนื่องจากงบประมาณ

(ผู้อำนวยการกองช่าง) ที่ใช้ในการก่อสร้างถังประปานั้น เป็นงบประมาณเงินอุดหนุน ที่เทศบาลขอรับการสนับสนุนมา ซึ่งในรายละเอียดนั้น จะระบุว่าจะต้องดำเนินการตามแบบที่ได้กำหนด ยกตัวอย่างเช่น ต้องต้องมีเสาไฟฟ้า สายไฟฟ้าตามจำนวนที่ได้กำหนดในลายละเอียด ซึ่งเป็นจำนวนที่ไม่มาก แต่เมื่อสำรวจแต่หมู่บ้านจะมีพื้นที่ไม่เท่ากัน บางหมู่บ้านจึงต้องมีการขยายเขตไฟฟ้าเข้าไป จึงจำเป็นต้องใช้งบประมาณของเทศบาลเพิ่มเติมครับ

นายขยัน เป็งเฟย เชิญ สท.ประเวท จินาจันทร์ ชี้แจงครับ

(ประธานสภาฯ)

นายประเวท จินาจันทร์ กระผมขอสอบถามเรื่องระบบไฟฟ้าว่า ทางกองช่างเป็นผู้ยื่นแบบเสนอเอง หรือเป็น

(สท.เขต 2) แบบตามส่วนกลางจัดสรรมาให้ครับ

นายขยัน เป็งเฟย เชิญ ผู้อำนวยการกองช่าง ชี้แจงครับ

(ประธานสภาฯ)

นายถนอม ปัญโญ ทางส่วนกลางเป็นผู้จัดสรรงบประมาณ และคำนวณแบบมาให้เลยครับ (ผู้อำนวยการกองช่าง) จึงต้องทำตามแบบนั้น ครับ

นายขยัน เป็งเฟย เชิญ สท.ประเวท จินาจันทร์ ครับ

(ประธานสภาฯ)

นายประเวท จินาจันทร์ เมื่อทราบข้อเท็จจริงว่าทางส่วนกลางเป็นผู้จัดสรรแบบ และงบประมาณมาให้นั้น

(สท.เขต 2) และบางหมู่บ้านอาจจะต้องใช้งบประมาณจากเทศบาลสนับสนุน เพราะพื้นที่มีขนาดไม่เท่ากัน กระผมก็จะนำเรียนต่อชาวบ้านเพื่อให้เข้าใจทั่วกันครับ

นายขยัน เป็งเฟย เชิญ ผู้อำนวยการกองช่าง ครับ

(ประธานสภาฯ)

นายถนอม ปัญโญ กระผมขอรายงานความคืบหน้าประปาหมู่บ้าน หมู่ที่ 3 ซึ่งตอนนี้ได้มีการขยายเขต

(ผู้อำนวยการกองช่าง) ไฟฟ้าแล้ว และเดินสายไฟฟ้าจากเสาไฟฟ้าแล้ว ขั้นตอนต่อไปจะยื่นขอมิเตอร์ไฟฟ้าครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ /เมื่อไม่มีสมาชิกสภาฯท่านใดจะ

(ประธานสภาฯ) อภิปรายแล้ว หมดระเบียบวาระที่ 5

**ระเบียบวาระที่ 6** **เรื่องอื่น ๆ**

-ไม่มี-

ปิดประชุม เวลา 15.00 น.

……………………………………………………………………………………………………..

/ลงชื่อ...

-14-

ลงชื่อ ผู้บันทึก/พิมพ์

(นางสาวนีรนุช วุฒิเอ้ย)

ผู้ช่วยนักทรัพยากรบุคคล

ลงชื่อ

(นายกิติศักดิ์ สุวรรณพันธุ์โสภา)

นิติกร ชำนาญการ

ลงชื่อ

(นายประชัน ทาอินทร์)

เลขานุการสภาเทศบาลตำบลห้วยทราย

ผู้จัดทำบันทึกรายงานการประชุมสภา

ลงชื่อ

(นายถาวร จินานาง)

สมาชิกสภาเทศบาลตำบลห้วยทราย

ประธานคณะกรรมการตรวจรายงานการประชุมสภา

ลงชื่อ

(นายสายเพชร ทาโปปิน)

สมาชิกสภาเทศบาลตำบลห้วยทราย

คณะกรรมการตรวจรายงานการประชุมสภา

ลงชื่อ

(นายชลธีศักดิ์ กวีชาญวิเชียร)

สมาชิกสภาเทศบาลตำบลห้วยทราย

คณะกรรมการตรวจรายงานการประชุมสภา

/ลงชื่อ...

-15-

ลงชื่อ

(นายขยัน เป็งเฟย)

ประธานสภาเทศบาลตำบลห้วยทราย